OpenLLM-France/wikimedia huggingface dataset:
# Whittier (Alaska)

Whittier és una població dels Estats Units a l'estat d'Alaska. Segons el cens del 2000 tenia 182 habitants. El poble és conegut pel fet que tots els seus habitants viuen en un mateix edifici, el Begich Towers. A més, tots els serveis del municipi són a l'edifici esmentat (comissaria, oficina de correus, supermercat, església, etc.) amb excepció de l'escola, que és en un altre edifici al qual s'hi pot accedir a través d'un túnel per tal d'evitar les baixes temperatures.

## Demografia

Segons el cens del 2000, Whittier tenia 182 habitants, 86 habitatges, i 46 famílies La densitat de població era de 5,6 habitants/km².
Dels 86 habitatges en un 29,1% hi vivien nens de menys de 18 anys, en un 41,9% hi vivien parelles casades, en un 4,7% dones solteres, i en un 46,5% no eren unitats familiars. En el 39,5% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,8.
Per edats la població es repartia de la següent manera: un 22% tenia menys de 18 anys, un 2,7% entre 18 i 24, un 36,8% entre 25 i 44, un 31,9% de 45 a 60 i un 6,6% 65 anys o més.
L'edat mediana era de 39 anys. Per cada 100 dones de 18 o més anys hi havia 111,6 homes.
La renda mediana per habitatge era de 47.500 $ i la renda mediana per família de 51.875 $. Els homes tenien una renda mediana de 53.500 $ mentre que les dones 26.875 $. La renda per capita de la població era de 25.700 $. Aproximadament el 4,1% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* ↑ Contreras, Evelio; CNN. «Northern enclosure: Alaska's one-house town, home to hundreds» (en anglès americà). [Consulta: 10 novembre 2023].
* 1 2 3 «Fact Sheet- Whittier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Whittier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Comtat d'Adair

«Comtat d'Adair» té aquests significats:
* Comtat d'Adair (Iowa)
* Comtat d'Adair (Kentucky)
* Comtat d'Adair (Missouri)
* Comtat d'Adair (Oklahoma)
# Gallegos de Sobrinos

Gallegos de Sobrinos és un municipi de la província d'Àvila, a la comunitat autònoma de Castella i Lleó.

## Referències

* ↑ «Provincia de Ávila (España): Municipios & Localidades» (en castellà), 22 gener 2021. [Consulta: 16 setembre 2021].
# Leo Honkala

Leo Honkala (Oulu, 8 de gener de 1933 - Oxelösund, 17 de maig de 2015) fou un lluitador finlandès, especialista en lluita grecoromana, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la categoria del pes mosca del programa de lluita grecoromana.
Els anys següents va patir diverses lesions a l'espatlla que l'obligaren a retirar-se el 1956, després d’aconseguir el seu únic títol nacional aquell mateix any. Quan es va retirar, va treballar primer com a policia a Finlàndia, però a finals dels anys seixanta va emigrar a Suècia. Entre 1974 i 1985 va entrenar l'equip de lluita lliure suec. També va competir en powerlifting, però el 2006 donà positiu en un control antidopatge i va ser sancionat de per vida.

## Referències

* 1 2 «Olympedia – Leo Honkala». [Consulta: 5 agost 2021].
* ↑ Leo Honkala har avlidit – blev 82. Aftonbladet (18 May 2015), in Swedish
# Volksdeutsche

El terme Volksdeutsche (literalment, 'pertanyent al poble alemany') va ser utilitzat durant el Tercer Reich per designar persones d'origen alemany. En general, de nuclis de cultura i idioma alemany a diverses parts d'Europa. Considerats aris, podien formar part de les organitzacions polítiques nacionalsocialistes o de les forces armades. Malgrat que per evitar que entre ells s'infiltressin espies solien col·locar-los en llocs de menor responsabilitat on poguessin ser objecte de discreta vigilància.
Al Mur Atlàntic n'hi va haver molts que després de passar els primers anys en un còmode destí es van veure impel·lits a defensar el territori després del desembarcament de Normandia (Operació Overlord). Com que estaven menys fanatitzats que els seus camarades del cep alemany, molts es van deixar agafar presoners entre ells el famós Jakob Nacken, <<el soldat més alt de l'Exèrcit alemany>>: 2,31 d'alçada, 67 de peu, que per una de aquestes casualitats de la vida es va rendir al capdavant Bob Roberts, un britànic de 1.60 m d'alçada.
Entre aquests Volksdeutsche i figurà també un català, el lleidatà Albert Winterhalder García (1917-?), fill d'alemany i espanyola que passà la resta de la guerra en un camp de concentració británic.

## referencies

* ↑ Nacken, de 36 anys, natural de Düsseldorf, parlava anglès fluid perquès fins que la pàtria el va cridar a les armes s'havia guanyat la vida als Estats Units, com a home anunci o en espectacles circenses i de varietés, amb el nom artístic d'Uranus, el Gegant de Renania. Va passar la resta de la guerra en un campament de presoners i el 1949 va tornar als Estats Units, on va continuar exercint d'home espectacular fins que, ja jubilat, va tornar al seu país per morir el 1967.

## Bibliografia

* Enciclopedia Nazi (Contada para escépticos), Editorial Planeta, pàg. 858. text de Juan Eslava Galán (ISBN 978-84-08-24702-9)
# Saint-Jean-sur-Tourbe

Saint-Jean-sur-Tourbe és un municipi francès, situat al departament del Marne i a la regió del Gran Est. L'any 2007 tenia 109 habitants.

## Demografia
### Població

El 2007 la població de fet de Saint-Jean-sur-Tourbe era de 109 persones. Hi havia 48 famílies, de les quals 12 eren unipersonals (8 homes vivint sols i 4 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 47 eren l'habitatge principal de la família, 3 eren segones residències i 1 estava desocupat. 50 eren cases i 1 era un apartament. Dels 47 habitatges principals, 40 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 3 tenien tres cambres, 7 en tenien quatre i 37 en tenien cinc o més. 34 habitatges disposaven pel capbaix d'una plaça de pàrquing. A 25 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Jean-sur-Tourbe el 2009 :
| Homes | Edats | Dones |
| 0 | 95 o + | 1 |
| 0 | 90 a 94 | 0 |
| 1 | 85 a 89 | 2 |
| 1 | 80 a 84 | 2 |
| 5 | 75 a 79 | 6 |
| 4 | 70 a 74 | 2 |
| 1 | 65 a 69 | 2 |
| 1 | 60 a 64 | 2 |
| 1 | 55 a 59 | 0 |
| 5 | 50 a 54 | 1 |
| 6 | 45 a 49 | 6 |
| 7 | 40 a 44 | 6 |
| 5 | 35 a 39 | 6 |
| 1 | 30 a 34 | 1 |
| 1 | 25 a 29 | 2 |
| 5 | 20 a 24 | 0 |
| 6 | 15 a 19 | 5 |
| 3 | 10 a 14 | 3 |
| 3 | 5 a 9 | 3 |
| 1 | 0 a 4 | 2 |

## Economia

El 2007 la població en edat de treballar era de 69 persones, 56 eren actives i 13 eren inactives. De les 56 persones actives 54 estaven ocupades (32 homes i 22 dones) i 2 estaven aturades (2 dones i 2 dones). De les 13 persones inactives 4 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de construcció, 2 d'empreses de comerç i reparació d'automòbils i 2 d'empreses de serveis.
L'únic servei als particulars que hi havia el 2009 era una lampisteria.
L'any 2000 a Saint-Jean-sur-Tourbe hi havia 11 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Jean-sur-Tourbe a l'INSEE.
* Évolution et structure de la population Fitxa amb el detall de dades de Saint-Jean-sur-Tourbe a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Olimpíada d'escacs femenina de 1966

La 3a Olimpíada d'escacs femenina, organitzada per la FIDE, va tenir lloc l'any 1966 a Oberhausen, Alemanya Occidental.

## Resultats

Un total de 14 equips femenins es van presentar a la competició. Es va jugar per equips de dos taulers, pel sistema de tots contra tots.
    #PaísJugadoresPuntsMP 1 Unió SovièticaNona Gaprindaixvili, Valentina Kozlovskaya, Tatiana Zatulovskaya22 2 RomaniaAlexandra Nicolau, Elisabeta Polihroniade, Margareta Perevoznic20½ 3 RDAEdith Keller-Herrmann, Waltraud Nowarra, Gabriele Just17 4 IugoslàviaMilunka Lazarević, Verica Nedeljković, Katarina Jovanović-Blagojević16½ 5 Països BaixosCorry Vreeken-Bouwman, Hendrika Timmer, Fenny Heemskerk16 6 TxecoslovàquiaKvěta Eretová, Jana Malypetrová, Marta Poláková1516 7 HongriaÉva Karakas, Gyuláné Krizsán-Bilek, Zsuzsa Verőci1516 8 BulgariaVenka Asenova, Evelina Trojanska, Antonina Georgieva14 9 AnglaterraAnne Sunnucks, Rowena Mary Bruce, Dinah Dobson12 10 Estats UnitsGisela Kahn Gresser, Lisa Lane, Eva Aronson9½ 11 PolòniaKrystyna Hołuj-Radzikowska, Mirosława Litmanowicz, Danuta Samolewicz-Owczarek9 12 RFAFriedl Rinder, Ottilie Stibaner, Irmgard Kärner6½ 13 DinamarcaIngrid Larsen, Antonina Enevoldsen5 14 ÀustriaIngeborg Kattinger, Maria Ager, Alfreda Hausner4
| Posició | País | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | + | - | = | Punts |
| 1 | Unió Soviètica | - | 0 | 1 | 2 | 2 | 1½ | 2 | 2 | 1½ | 2 | 2 | 2 | 2 | 2 | 11 | 1 | 1 | 22 |
| 2 | Romania | 2 | - | 1 | 2 | 2 | 1½ | 1 | 1½ | 1½ | 0 | 2 | 2 | 2 | 2 | 10 | 1 | 2 | 20½ |
| 3 | RDA | 1 | 1 | - | ½ | 1 | ½ | 1 | 1 | 1 | 2 | 2 | 2 | 2 | 2 | 5 | 2 | 6 | 17 |
| 4 | Iugoslàvia | 0 | 0 | 1½ | - | 1½ | 1 | 1 | 1 | 1½ | 1½ | 1½ | 2 | 2 | 2 | 8 | 2 | 3 | 16½ |
| 5 | Països Baixos | 0 | 0 | 1 | ½ | - | 1 | 1½ | 2 | 1½ | 1½ | 2 | 1½ | 1½ | 2 | 8 | 3 | 2 | 16 |
| 6 | Txecoslovàquia | ½ | ½ | 1½ | 1 | 1 | - | 1 | 1 | 1½ | 1½ | 1 | 1½ | 1 | 2 | 5 | 2 | 6 | 15 |
| 7 | Hongria | 0 | 1 | 1 | 1 | ½ | 1 | - | 1 | 1 | 2 | 2 | 1½ | 1½ | 1½ | 5 | 2 | 6 | 15 |
| 8 | Bulgària | 0 | ½ | 1 | 1 | 0 | 1 | 1 | - | 1 | 2 | 1 | 1½ | 2 | 2 | 4 | 3 | 6 | 14 |
| 9 | Anglaterra | ½ | ½ | 1 | ½ | ½ | ½ | 1 | 1 | - | 1½ | 1 | 1½ | 1 | 1½ | 3 | 5 | 5 | 12 |
| 10 | Estats Units | 0 | 2 | 0 | ½ | ½ | ½ | 0 | 0 | ½ | - | 1 | 2 | 1½ | 1 | 3 | 8 | 2 | 9½ |
| 11 | Polònia | 0 | 0 | 0 | ½ | 0 | 1 | 0 | 1 | 1 | 1 | - | ½ | 2 | 2 | 2 | 7 | 4 | 9 |
| 12 | RFA | 0 | 0 | 0 | 0 | ½ | ½ | ½ | ½ | ½ | 0 | 1½ | - | 2 | ½ | 2 | 11 | 0 | 6½ |
| 13 | Dinamarca | 0 | 0 | 0 | 0 | ½ | 1 | ½ | 0 | 1 | ½ | 0 | 0 | - | 1½ | 1 | 10 | 2 | 5 |
| 14 | Àustria | 0 | 0 | 0 | 0 | 0 | 0 | ½ | 0 | ½ | 1 | 0 | 1½ | ½ | - | 1 | 11 | 1 | 4 |

### Medalles individuals

* Primer tauler: Nona Gaprindaixvili 9/11 = 81,8%
* Segon tauler: Elisabeta Polihroniade 7½ / 9 = 83,3%
* Tauler suplent: Tatiana Zatulóvskaia 8½/ 9 = 94,4%

## Referències

* ↑ «1966 Chess Olympiad». www.chessgames.com.
* ↑ «Oberhausen ol (Women) 1966 - 365Chess.com Tournaments». www.365chess.com.

## Enllaços externs

* 3a olimpíada femenina d'escacs: Oberhausen 1966 OlimpBase
# Comtat d'Agde

El comtat d'Agde fou una jurisdicció de Septimània al Llenguadoc.
Existia durant el regne visigot de Toledo. L'únic comte visigot conegut fou Gomacari (Gomacharius).
Després de la submissió als francs sota Carles Martell (752) la ciutat devia restar sota els seus comtes gots, però no es coneix el seu nom. Vers 812 Liebulf era segurament comte de Besiers i Agde. El 822 s'esmenta un comte de nom Arnau que "havia estat en altre temps comte de Besiers i Agde" el que suggereix que els dos comtats estaven generalment sota el mateix comte. El comte Apol·loni d'Agde és esmentat en una carta o diploma del 848 i en una donació del 872. Agde no va disposar de més comtes propis exercint el poder al territori el vescomte, mentre el títol nominal el tenia generalment el marquès o duc de Septimània o Gòtia que reunia una sèrie de comtats degut a les seves especials tasques de frontera, exercint poder només als comtats centrals del seu domini i deixant els altres en mans de vescomtes.

## Vegeu també

* vescomtat d'Agde

## Referències

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Sophus Lie

Marius Sophus Lie (Nordfjordeid, 17 de desembre de 1842 – Christiania (actual Oslo), 18 de febrer de 1899) va ser un matemàtic noruec. Creà gran part de la teoria de la simetria contínua, i va fer estudis de geometria i equacions diferencials.

## Biografia

Sophus Lie va néixer a Nordfjordeid, Noruega, essent el menor de 6 criatures. De jove intentà emprendre la carrera militar però com que tenia miopia va passar a estudiar a la Universitat d'Oslo.
Es va doctorar el 1872, amb una tesi sobre Una classe de transformacions geomètriques.
Va ser membre honorari de la Societat Matemàtica de Londres el 1878, Membre de l'Acadèmia Francesa de les Ciències el 1892, Membre de la Royal Society de Londres el 1895 i associat forà de l'Acadèmia de Ciències dels Estats Units el 1895.
Lie va descobrir que el Grups de Lie que ell va anomenar Grups de transformació continus. podien ser entesos millor "linealitzant-los", i estudiant els corresponents camps vectorials generadors (els anomenats, generadors infinitesimals). Els generadors obeeixen una versió linearitzada de la llei del grup anomenada el commutador, i tenen `l'estructura del que avui s'anomena àlgebra de Lie.
Sophus Lie morí per anèmia perniciosa causada per carència de vitamina B₁₂.

## Notes

* ↑ O'Connor, JJ; Robertson, EF. «Marius Sophus Lie». [Consulta: 23 gener 2009].
* ↑ «M. Sophus (Marius) Lie». Mathematics Genealogy Project. [Consulta: 23 gener 2009].
* 1 2 Helgason, Sigurdur. «Sophus Lie, the Mathematician». A: Proceedings of The Sophus Lie Memorial Conference, Oslo, August, 1992. Oslo: Scandinavian University Press, 1994, p. 3–21.

## Bibliografia

* Stubhaug, Arild. The Mathematician Sophus Lie: It was the Audacity of My Thinking (en (anglès)). Springer, 2002. ISBN 978-3-642-07570-4.

## Enllaços externs

* Freudenthal, Hans. «Lie, Marius Sophus». Complete Dictionary of Scientific Biography, 2008. [Consulta: 24 octubre 2017].
# Gag

En comèdia, un gag o gag visual és quelcom que transmet el seu humor a través d'imatges, generalment sense l'ús de paraules.
Hi ha diversos exemples utilitzats en la història del cinema per directors que han basat la major part del seu humor en gags visuals, fins i tot al punt de no utilitzar el diàleg.
Un dels exemples més recents i importants el podríem trobar en la sèrie televisiva Mr. Bean, de Rowan Atkinson, seguint potser l'esquema de gag visual exponenciat per Charles Chaplin juntament amb altres importants figures del cinema mut com els actors Harold Lloyd o Buster Keaton.
El primer ús conegut del gag va tenir lloc, com podria per altra banda sembla evident, en la primera pel·lícula d'humor de la història del cinema, L'Arroseur Arrosé (El regador regat), rodada a un minut de metratge pels germans Lumière a 1895 i en la qual un jardiner que rega les seves plantes acaba convertint-se en l'objecte de l'entremaliadura d'un nen.

## Vegeu també

* Humor
* Acudit
* Comèdia
Viccionari
# Lea-Francis

Lea-Francis és un constructor anglès de cotxes que va arribar a construir motors que van disputar curses a la Fórmula 1. Va ser fundada per Richard Henry Lea i Graham Ingoldsby Francis l'any 1895 a Coventry, Anglaterra. Existeix un important club d'amics dels Lea-Francis amb uns 420 vehicles.
Lea-Francis va construir cotxes sota llicència per a la companyia Singer. El 1919, van començar a construir els seus propis cotxes a partir de components comprats

## A la F1

A les temporades 1952 i 1953 el campionat de Fórmula 1 i de Fórmula 2 va ser el mateix, disputant alhora les curses per aconseguir més monoplaces corrent i per tant, més espectacle. D'aquesta manera va ser més fàcil pels equips petits arribar a la F1.
D'aquesta forma, Lea-Francis muntava motors per l'escuderia Connaught i amb ells van disputar un total de divuit proves a la F1, aconseguint 1 podi i 17 punts al campionat.

## Models de Lea-Francis

Es van fabricar un total de gairebé 10.000 vehicles Lea-Francis fins que va cessar la producció a causa del fracàs del Lynx per captar l'atenció del públic comprador. En el moment del llançament del Lynx, Lea-Francis estava tan angoixat econòmicament que no es podien permetre el luxe de construir Lynx tret que s'haguessin reservat, i com que no n'hi havia cap, només es van fer tres prototips.

## Referències

* ↑ Raffaelli, Fabio. Enciclopedia dell'Automobile - Volumi singoli (en italià). Script edizioni, 2012-06, p. 734. ISBN 978-88-6614-709-1.
* ↑ Price, Barrie. The Lea-Francis Story (en anglès). Veloce Publishing Ltd, 2016-01-29. ISBN 978-1-84584-706-7.
* ↑ Atkinson, Kevin. The Singer Story (en anglès). Veloce Publishing Ltd, 2016-03-24. ISBN 978-1-84584-966-5.
* ↑ Culshaw, David; Horrobin, Peter. The Complete Catalog of British Cars 1895-1975 (en anglès). Veloce Publishing Ltd, 1997, p. 202. ISBN 978-1-874105-93-0.
* ↑ Chapman, Giles. The worst cars ever sold. Stroud : Sutton Publishing, 2006, p. 64. ISBN 978-0-7509-4714-5.
# Neoarisemus elongatus

Neoarisemus elongatus és una espècie d'insecte dípter pertanyent a la família dels psicòdids que es troba a Àfrica: KwaZulu-Natal (Sud-àfrica).

## Referències

* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Alba Teruel Ribes

Alba Teruel Ribes (Benigànim, Vall d'Albaida, 17 d'agost de 1996) és una ciclista valenciana. Professional des del 2015, actualment milita a l'equip Lointek. Combina la carretera amb el ciclocròs.

## Palmarès en ruta

* 2015
** 1a al Trofeu Zamora
* 2016
** 1a a la Volta a València i vencedora d'una etapa
* 2017
** 1a a la Volta a València i vencedora d'una etapa

## Palmarès en ciclocròs

* 2015
** Campiona d'Espanya sub-23 en ciclocròs

## Referències

* ↑ «Alba Teruel se proclama campeona de España sub-23 de ciclocross». levante-emv.com, 14-01-2015 [Consulta: 15 setembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Olimpíada de Larisa

Olimpíada de Larisa (grec antic: Ὀλυμπιάς, llatí: Olympias) era una filla de Policlet de Larisa. Es va casar amb Demetri el Bell de Cirene, amb qui va ser mare d'Antígon III Dosó, que després va arribar al tron de Macedònia.

## Referències

* ↑ Eusebi de Cesarea. Annals, 161
# Àngel Grau i Rodríguez

Àngel Grau i Rodríguez (Lleida, 16 de febrer de 1975) és un pilot de motociclisme català especialitzat en competicions de supermoto. El 2010 ingressà a l'equip oficial BMW Supermoto SRC per tal de disputar el Campionat estatal de la disciplina.
    A 1 de gener de 2010

## Palmarès
### Estatal

* 2003:
** 3r a la Copa d'Espanya de Supermoto Open (Suzuki)
* 2004:
** 2n a la Copa d'Espanya de Supermoto Open (Honda)
* 2005:
** 3r al Campionat d'Espanya de Supermoto (Suzuki)
* 2006:
** 6è al Campionat d'Espanya de Supermoto (Suzuki)
* 2007:
** 3r al Campionat d'Espanya de Supermoto S1 (Suzuki)
* 2008:
** 5è al Campionat d'Espanya de Supermoto S2 (Husaberg)
* 2008:
** 7è al Campionat d'Espanya de Supermoto S1 (Husaberg)
* 2009:
** 4t al Campionat d'Espanya de Supermoto S1 (Suzuki)

### Internacional

* 2003:
** 9è al Supermoto de les Nacions amb l'equip estatal (Honda)
* 2004:
** 10è al Supermoto de les Nacions amb l'equip estatal (Honda)
** 13è al Supermoto Extrem de Bolonya (Suzuki)
* 2005:
** 34è al Campionat Internacional de Supermoto Prestige d'Itàlia (Suzuki)
** 7è al Supermoto de les Nacions amb l'equip estatal (Suzuki)
* 2006:
** 13è al Supermoto Extrem de Bolonya (Suzuki)
* 2007:
** 17è al Campionat del Món de Supermoto S1 (Suzuki)
** 14è al Supermoto Extrem de Bolonya (Suzuki)
* 2008:
** 8è al Supermoto de les Nacions amb l'equip estatal (Husaberg)
** 28è al Campionat del Món de Supermoto S2 (Husaberg)
** 31è al Campionat del Món de Supermoto S1 (Husaberg)
* 2009:
** 12è al Supermoto de les Nacions amb l'equip estatal (Suzuki)

## Enllaços externs

* Entrevista a Àngel Grau del 6-6-2011 (castellà)
* Vídeo d'una caiguda seva a Bulgària el 2009 (anglès)
* Imatge de Grau el 2009
# Snowy White

Terence Charles "Snowy" White (3 de març de 1948, a Barnstaple, Devon, Anglaterra), és un guitarrista anglès, popular per haver tocat per a Thin Lizzy (de 1979 a 1981), per a Pink Floyd (com a músic de sessió en viu, el 1977 i 1979) i, més recentment, per a Roger Waters, el 1999. També va estar present en el disc Wet Dream de Richard Wright. Va formar la banda White Flames el 1983, amb la qual va gravar alguns discos.
Va col·laborar amb Roger Waters, havent tocat a Europa, Amèrica del Nord, Austràlia, Àsia i Amèrica del Sud, en un xou en el que s'interpreta tot el disc de The Dark Side of the Moon, algunes versions de Pink Floyd i cançons de Roger Waters de la seva carrera com a solista. També és conegut pel seu treball en solitari de 1983 "Bird of Paradise", que va entrar al Top 10 de la llista britànica UK Singles Chart de senzills.

## Discografia

* 1983: Snowy White - White Flames
* 1984: Snowy White - Snowy White
* 1984: Snowy White - That Certain Thing
* 1988: Snowy White's Blues Agency - Change My Life
* 1989: Snowy White's Blues Agency - Open For Business
* 1994: Snowy White - Highway to the Sun
* 1995: Mick Taylor & Snowy White - Arthur's Club-Geneve 1995
* 1996: Snowy White & the White Flames - No Faith Required
* 1998: Snowy White & the White Flames - Little Wing
* 1999: Snowy White & the White Flames - Keep Out - We Are Toxic
* 2002: Snowy White & the White Flames - Restless
* 2005: Snowy White & the White Flames - The Way It Is
* 2007: Snowy White & the White Flames - Live Flames

### Compilacions

* 1993: Snowy White's Blues Agency - The Best of Snowy White's Blues Agency
* 1996: Snowy White - Goldtop: Groups & Sessions
* 1999: Snowy White - Pure Gold - The Solo Years 1983-98
* 2003: Snowy White - Bird Of Paradise - An Anthology

### Thin Lizzy

* Chinatown, 1980
* Renegade, 1981
* Life, 1983

### Pink Floyd

* Animals (curta aparició), 1977
* Is There Anybody Out There? The Wall Live 1980-1981, 2000

### Richard Wright

* Wet Dream, 1978

### Roger Waters

* The Wall Live in Berlin, 1990
* In the Flesh: Live, 2000
* Flickering Flame: The Solo Years Vol. 1, 2002

## Referències

* 1 2 «Biography by Heather Phares». Allmusic.com. [Consulta: 24 octubre 2009].
* ↑ Roberts, David. British Hit Singles & Albums. 19th. London: Guinness World Records Limited, 2006, p. 599. ISBN 1-904994-10-5.